
Martfű Város Polgármesterétől
E L Ő T E R J E S Z T É S

az  alpolgármester tiszteletdíjának megállapítására

Martfű Város Önkormányzata Képviselő-testületének 

2017. január 12-i ülésére

Előkészítette: Hegedűsné Blaskó Anikó aljegyző 

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 2017. január 1-től hatályba lépő rendelkezései alapján a társadalmi megbízatású alpolgármesterek tiszteletdíjának megállapítására új szabályok vonatkoznak.

A hivatkozott jogszabály 80. § (2) bekezdése szerint a társadalmi megbízatású alpolgármester tiszteletdíjra jogosult, amelynek összegét a képviselő-testület úgy állapítja meg, hogy az nem haladhatja meg a társadalmi megbízatású polgármester tiszteletdíjának 90 %-át.  

A Mötv. 71. § (5) bekezdés értelmében a társadalmi megbízatású polgármester havonta a polgármester illetménye 50 %-val megegyező mértékű tiszteletdíjat kaphat.
Fentiek alapján 2017. január 1-től a társadalmi megbízatású alpolgármester tiszteletdíja a társadalmi megbízatású polgármester tiszteletdíja (299.150 Ft) 90 %-ának megfelelő összegig, azaz 269.235 Ft-ig terjedhet.
Javasolom, hogy az alpolgármester tiszteletdíja 2017. január l-től a társadalmi megbízatású polgármester tiszteletdíja 70 %-ának megfelelő összegben, azaz 209.405 Ft-ban kerüljön meghatározásra. 

Az Mötv. 80. § (3) bekezdése alapján ezen kívül a társadalmi megbízatású alpolgármester a tiszteletdíjának 15 %-ában meghatározott összegű költségtérítésre is jogosult.

Eszerint a szabályozás szerint a társadalmi megbízatású alpolgármester költségtérítése a 70 %-ban meghatározott (209.405 Ft) tiszteletdíj 15 %-ának megfelelő összeg, azaz 31.410 Ft lehet.
Tisztelt Képviselő-testület!

Kérem az előterjesztés megvitatását és a következő határozati javaslat elfogadását.
Határozati javaslat:

Martfű Város Önkormányzata Képviselő-testületének
…./2017. (…...) határozata
az alpolgármester tiszteletdíjának  megállapításáról
Martfű Város Önkormányzatának Képviselő-testülete a 2011. évi CLXXXIX. törvény 80. § alapján Gonda Istvánné társadalmi megbízatású alpolgármester tiszteletdíját 2017. január 1. napjától havi bruttó 209.405 Ft-ban, ennek alapján a költségtérítését 31.410 Ft-ban állapítja meg.
Erről értesülnek:

1.) Gonda Istvánné, alpolgármester, Helyben
2.) J.N. Szolnok Megyei Kormányhivatal, Szolnok
3.) Valamennyi Képviselő, Helyben

4.) Pénzügyi és Adóügyi Iroda, Helyben.

M a r t f ű, 2017. január 10.                                                                  Dr. Papp Antal                                                                                                             

Látta: Szász Éva jegyző
